KISKŐRÖS VÁROS POLGÁRMESTERE


ELŐTERJESZTÉS
(sürgősséggel a Képviselő-testület 2025. október 15-i ülésére)


TÁRGY: A KISKŐRÖS 4901/20/A/1 HRSZ-ON NYILVÁNTARTOTT, TERMÉSZETBEN DÉLIBÁB UTCA 70. 1. AJTÓSZÁM ALATTI INGATLAN TULAJDONBA VÉTELE ADÁSVÉTEL ÚTJÁN

Rostás Herman a tulajdonában lévő Kiskőrös, Délibáb u. 70. 1. ajtószám alatti, kivett lakás megnevezésű, 54 m2 alapterületű ingatlant megvételre felajánlotta Kiskőrös Város Önkormányzata (a továbbiakban: Önkormányzat) részére.
Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet (a továbbiakban: Vagyonrendelet) 14. §-ban foglaltakra figyelemmel az ingatlanforgalmi szakértő az ingatlan vételárát 6.000.000,-Ft összegben határozta meg, mely vételárat vevő elfogadott.
A Vagyonrendelet 18. § (1) bekezdése szerint az önkormányzat visszterhes ingatlanvagyon szerzése kizárólag a Képviselő-testület döntése alapján történhet.
Az Önkormányzat a megvásárolt ingatlant bérlakás céljára kívánja hasznosítani, ezzel növelve a szociális bérlakások számát.
Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontja szerint az Önkormányzat helyben biztosítható közfeladata a lakás- és helyiséggazdálkodás.
Az előterjesztés sürgősségét indokolja, hogy az adásvételhez tartozó dokumentáció a képviselő-testületi anyagkiküldést követően vált véglegessé.
A fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2025. október 10.
	Domonyi László sk.
	polgármester



HATÁROZAT-TERVEZET

A Képviselő-testület
1. egyetért azzal, hogy Kiskőrös Város Önkormányzata szociális bérlakás céljára megvásárolja Rostás Herman tulajdonában levő 4901/20/A/1 hrsz-on nyilvántartott, természetben 6200 Kiskőrös, Délibáb utca 70. 1. ajtószám alatti, kivett lakás megnevezésű, 54 m2 alapterületű ingatlant az Alapító Okiratban meghatározott helyiségekkel és padlástérrel 6.000.000,- Ft vételárért, a határozat-tervezet mellékletét képező adásvételi-szerződésben foglalt feltételekkel,
2. felhatalmazza a polgármestert a határozat-tervezet mellékletét képező adásvételi szerződés aláírására, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő bejegyeztetésére.

Felelős:	polgármester
Határidő:	azonnal


